ການເຄື່ອນໄຫວຕ່າງໆຂອງທ່ານຮອງນາຍົກລັດຖະມົນຕີ ຫງວຽນຊວນຟຸກ ຢູ່ ສິງກະໂປ
ທ່ານຮອງນາຍົກລັດຖະມົນຕີ ຫງວຽນຊວນຟຸກ
ເຮັດວຽກຢູ່ສິງກະໂປ. (ພາບ: VGP)
ວັນທີ 11/05, ທ່ານຮອງນາຍົກລັດຖະມົນຕີ ຫງວຽນຊວນຟຸກ ໄດ້ມີການພົບປະແລກປ່ຽນ, ໂອ້ລົມສົນທະນາກັບກະຊວງ, ຂະແໜງການທີ່ກ່ຽວຂ້ອງຂອງສິງກະໂປ ລວມມີ: ກະຊວງພາຍໃນ, ກະຊວງຍຸຕິທຳ, ກົມສືບສວນກ່ຽວກັບການສໍ້ລາດບັງຫຼວງ ແລະ ຄະນະກຳມະການບໍລິຫານພາກລັດສິງກະໂປ. 2 ຝ່າຍໄດ້ເຫັນດີນຳກັນວ່າ ໃນໄລຍະຈະມາເຖິງ ຈະສືບຕໍ່ຍູ້ແຮງບັນດາການເຄື່ອນໄຫວຮ່ວມມືດ້ານກົດໝາຍ; ຍຸຕິທຳ ແລະ ປະຕິຮູບລະບຽບການບໍລິຫານ; ປະຕິຮູບພື້ນຖານລັດຖະການ. ແລະກໍ່ໃນວັນດຽວກັນ, ທ່ານຮອງນາຍົກລັດຖະມົນຕີໄດ້ໄປໄຫວ້ອາໄລ ແລະ ຂຽນໃນປື້ມສະມຸດໄຫວ້ອາໄລຢູ່ເຂດວາງສະແດງກ່ຽວກັບຊີວິດ ແລະ ພາລະກິດຂອງທ່ານນາຍົກລັດຖະມົນຕີ ຫລີກວາງຢູ. ຕອນຄໍ່າວັນທີ 11/05, ທ່ານຮອງນາຍົກລັດຖະມົນຕີ ໄດ້ມີການພົບປະ ກັບທ່ານ ຈຽວຈູງສຽນ, ຮອງນາຍົກລັດຖະມົນຕີ, ທັງເປັນລັດຖະມົນຕີຜູ້ປະສານງານປ້ອງກັນຄວາມສະຫງົບແຫ່ງຊາດ ແລະ ລັດຖະມົນຕີກະຊວງພາຍໃນສິງກະໂປ.
(ແຫຼ່ງຄັດຈາກ VOV)